**7 Б клас 19-та учебна седмица – Домашна работа**

**Литература:**

Моля, прочетете отново разказа „Една Българка“ от Иван Вазав, част II, стр. 112, в учебнинка по Литература.

**Отговорете на следните въпроси:**

1. Защо баба Илийца иска да помогне на бунтовника? Какви чувства изпитва тя към него?
2. Какви са очакванията на баба Илийца от игумена в Черепичкия манастир?

**История:**

Отбелязваме 151 години от смъртта на Апостола на свободата - Васил Левски. Един от най-великите синове на България, жертвал живота си за освобождението на родината, бе предаден от свои и загуби живота си, за свободата на България. Апостолът на свободата умира на 6 февруари 1873 г. по действащия тогава Юлиански календар. След 1916 г., когато в България е въведен Григорианския календар, датата на смъртта на Васил Левски е 18 февруари, но възпоменателните церемонии се провеждат на 19 февруари.

**Моля прочетете и изберете поне три от фразите на Васил Левски, които да запомните!**

1. „Ако спечеля, печеля за цял народ – ако загубя, губя само мене си.“

2. „Аз съм посветил себе си на отечеството си още от 61-во (лето) да му служа до смърт и да работя по народната воля.“

3. „Целта ни в Българско е братство с всекиго, без да гледаме на вяра и народност; ръката си подаваме всекиму, който желае да пролива кръв с нас заедно за живот и свобода човешка.“

4. „Чисто народният мъж дава всичко, па и себе си жертва.“

5. „Времето е в нас и ние сме във времето; то нас обръща и ние него обръщаме.“

6. „Днешният век е век на свободата.“

7. „Трябва да се жертва всичко, па и себе си дори.“

8. “ Заклевам се пред нашето отечество България, че ще изпълнявам точно длъжността си.“

 9. „С моята кончина не свършва пътят, който трябва да извървите.“

10. „Оръжие, оръжие и пак оръжие. “ 11. „Дела трябват, а не думи.“

12. „На драго сърце да обичаме оногова, който ни покаже погрешката, инак той не е наш приятел.“

13. „За Отечеството работя, байо! Кажи ти моите и аз твоите кривини, па да се поправим и всички да вървим наедно.“

14. „Ето близо е вече времето да докажем на душманите, че българинът не ще бъде вече роб, а свободен. И който от тях не признае нашите закони и не заживее с нас по същите граждански правила, той в един миг с всичко ще стане на прах и пепел.“

15. „И ние сме хора и искаме да живеем човешки: да бъдем напълно свободни в земята си, там гдето живее българинът – в България, Тракия (и) Македония.“

16. „Време за помагане е сега — закъснелите не ще бъдат наши приятели.“

17. „Ние не гоним турския народ, ни вярата му, а — царя и неговите закони, с една дума, турското правителство, което варварски владее не само нас, но и самите турци.“

 18. „Нашето драгоценно отечество ще се нуждае от достойни хора, които да го водят по пътя на благоденствието, така щото да бъдем равни на другите европейски народи.“

 19. „Часът на свободата призовава всеки българин да покаже на дело родолюбието си.“

 20. „Решили сме се вече — или с нас и народа, или ще ви пратим при черните души!“

21. „Ние сме жадни да видим Отечеството свободно, па ако щат ма нареди да паса и патките, не е ли така?“

22. „Най-много са виновни чорбаджиите.“

23. „Гледай народната работа повече от всичко друго, повече и от себе си да я уважаваш!“

24. „От никоя страна нищо не се надяваме и никому за нищо не се молим. Всичко се състои според нас в нашите задружни сили. Против тях не може противостоя и най-силната стихия.“

25. „Аз съм се обещал на отечеството си жертва за освобождението му, а не да бъда кой знае какъв.“

**Български език:**

***Да припомним!***

**ГЛАГОЛ –** дума, която назовава действия (вървя, работя, пиша) или състояния (лежа, спя, радвам се), свързани с лице или предмет.

**Глаголът** се изменя по:

1. **Лице:**

 • ***Първо лице*** – лицето, което говори.

*Примери: Аз обичам да чета.*

 *Ние обичаме книгите.*

 • ***Второ лице*** – лицето, на което се говори.

 *Примери: Ти обичаш ли да четеш?*

 *Вие обичате ли книгите?*

 • ***Трето лице*** – лицето, за което се говори (Той обича да чете. Те обичат ктигите).

 **2. Число:**

 • ***Единствено число*** (едно лице).

 *Пример: Аз обичам игрите.*

 • ***Множествено число*** (много лица).

 *Пример: Ние обичаме игрите.*

 **3. Време:**

 • ***Сегашно време*** (пея, ходя, рисувам). Действието се извършва в момента на говоренето.

 *Пример: Изкачваме върха бавно, но упорито.*

 ***• Бъдеще време*** (ще пея, ще ходя, ще гледам). Действието е предстоящо спрямо момента на говоренето.

 *Пример: Утре ще изкача върха.*

 • ***Минало свършено*** (пях, ходих, рисувах). Показва, че действието е започнало и приключило преди момента на говоренето.

 *Пример: Изкачихме върха бавно, но все пак успяхме.*

 • ***Минало несвършено*** (пеех, ходех, рисувах). Показва, че действието е започнало в миналото, но не е приключило в миналия момент, за който се говори.

*Пример: Изкачвахме върха бавно, но упорито.*

1. **Наклонение на глагола** – показва отношението на говорещото лице към изказаното от него действие.

 • *Изявително наклонение*. Говорещият е свидетел на действието. Всички глаголни времена имат форми за изявително наклонение. То е основно наклонение в българския език.

*Пример: Той тръгна към върха.*

 • *Преизказно наклонение.* Говорещият не е свидетел на действието, а знае за него от друго лице. Преизказното наклонение винаги съдържат *минало свършено или минало несвършено деятелно причастие* (причастие на -л): ходел съм, ходил съм, бил съм ходил, щял съм да ходя.

*Пример: Той тръгнал към върха.*

 • *Повелително наклонение.* Говорещият изисква извършването на дадено действие. Простите форми на повелителното наклонение винаги съдържат повелителна глаголна форма във *второ лице, единствено и множествено число* (игрáй – игрáйте; четú четéте). Сложните форми винаги *съдържат частиците да или нека, или двете заедно* (да играя, нека играя, нека да играя).

*Пример: Тръгни към върха!*

 • *Условно наклонение.* Говорещият съобщава, че действието може да се извърши, но при някакво условие. Сложните форми винаги съдържат особена *форма на спомагателния глагол съм: бих, би, би, бихме, бихте, биха; простите форми се образуват с наставки -вам, -ям, -ам.*

*Пример: Рано сутринта бих тръгнал към върха*.